[..]

**38.** **Par Kuldīgas novada attīstības programmas 2022.-2028. gadam Rīcību un investīciju plāna aktualizēšanu\***

*Ziņo I. Astaševska*

Izskatot Kuldīgas attīstības aģentūras informāciju par izmaiņām Kuldīgas novada attīstības programmas 2022. – 2028. gadam Rīcību un investīciju plāna projektos, Kuldīgas novada dome (turpmāk tekstā Pašvaldība) konstatē nepieciešamību aktualizēt to, precizējot un papildinot minēto projektu darbības un izmaksas.

Precizēt informāciju Investīciju plānā par šādiem projektiem:

1. Projektam R.5.1.2.P.2. “Ventas upes kreisā krasta takas izveide posmā no Mākslas dienu parka līdz "Melnajai Kolkai", veicinot dabas vērtību saglabāšanu un publiskās ārtelpas attīstību”, precizēt finanšu sadalījumu pa avotiem.
2. Projektam R.8.1.1.P.5. “Zirņu un Rudzu ielu izbūve, kā arī meliorācijas sistēmu izbūve un sakārtošana Kuldīgā”, precizēt finanšu apjomu un sadalījumu pa avotiem, īstenošanas termiņu un par izpildi atbildīgās struktūrvienības.

Papildināt Investīciju plānu ar sekojošiem projektiem:

1. Projekta R.1.1.6.P.1. “Infrastruktūras un mācību vides pilnveide Viduskurzemes pamatskolā-attīstības centrā”, sasniedzamais mērķis ir Pilnveidota Viduskurzemes pamatskolas-attīstības centra mācību vide un infrastruktūra, veicot ieguldījumus inženierkomunikāciju atjaunošanā, 3. stāva telpu atjaunošanā un skolas ārtelpas labiekārtošanā; izpildes laiks 2024. – 2026. gads; kopējais finansējuma apjoms 671 830,59 EUR; finansējuma avots - Pašvaldības budžets, piesaistītais finansējums; atbildīgās struktūrvienības - Kuldīgas attīstības aģentūra, Viduskurzemes pamatskola-attīstības centrs.
2. Projekta R.5.1.1.P.1. “Īpaši aizsargājamo dabas teritoriju dabas aizsardzības plānu izstrāde Kuldīgas novadā” sasniedzamais mērķis ir Izstrādāti dabas liegumu “Ventas ieleja” un “Užavas augštece” dabas aizsardzības plāni; izpildes laiks 2024. – 2026. gads; kopējais finansējuma apjoms 200 000,00 EUR; finanšu avoti - Pašvaldības budžets, piesaistītais finansējums; atbildīgā struktūrvienība - Kuldīgas attīstības aģentūra.

Ņemot vērā iepriekš minēto un pamatojoties uz Teritorijas attīstības plānošanas likuma 12. panta trešo daļu, 22. panta otro daļu, Ministru kabineta 2014. gada 14. oktobra noteikumu Nr. 628 “Noteikumi par pašvaldību teritorijas attīstības plānošanas dokumentiem” 22.2. punktu, 24. punktu un 73. punktu, atklāti balsojot ar 11 balsīm „par” *(I. Astaševska, A. Roberts, N. Kleinberga, B. Freija, B. Mikāla, R. Lapuķis, A. Gustovskis, R. Karloviča, D. Kalniņa, R. Ernsons, A. Zankovskis),* „pret” nav, „atturas” nav, Kuldīgas novada dome ***nolemj:***

1. Apstiprināt aktualizēto Kuldīgas novada attīstības programmas 2022.-2028. gadam Rīcību un investīciju plānu (pielikumā).
2. Kā atbildīgo par lēmuma izpildi noteikt Kuldīgas novada pašvaldības iestādi “Kuldīgas attīstības aģentūra”.
3. Lēmuma izpildes kontroli veikt Kuldīgas novada pašvaldības izpilddirektoram Rimantam Safonovam.

**Pielikumā:** Kuldīgas novada attīstības programmas 2022.-2028. gadam Rīcību un investīciju plāns

**Lēmums nosūtāms:**

1. Kuldīgas novada PI "Kuldīgas attīstības aģentūra";
2. Vides aizsardzības un reģionālās attīstības ministrija (izmantojot TAPIS).

[..]

Sēdi vadīja

Kuldīgas novada domes priekšsēdētāja (paraksts) I. Astaševska

Protokolēja

Lietvede (paraksts) L. Zīberga

***IZRAKSTS PAREIZS***

Kuldīgas novada pašvaldības

lietvede (paraksts)\* L. Zīberga

Kuldīgā, datums skatāms laika zīmogā

\* ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU